3-1 Tisenfar n temlellit n tutlayin: Poplack Shana, temmeslay-d deg tezrawt-is ɣef kraḍ n tsenfar n temlellit, ad d-nekkes imedyaten ɣef yal yiwet deg ammud-nneɣ: 3-1-1 Tamlellit deg yiwet n tefyirt: yettili-d deg yiwet n tefyirt, anda deg-s ad xeḍlen sin n iferdisen n tjerrumt, yezmer ad yerzu isem d umernu, amyag d umernu, akken daɣen yezmer ad yerzu aḍfir d uzwir d tutlayt akked unmawal n tutlayt niḍen 3-1-2 Tamlellit gar tefyar: tamlellit dagi, tettili gar snat n tayunin tayentlayin, n yiwen n umsiwel deg yiwen yinaw.